Gvidas Gineitis

**Gvidas Gineitis** (g. 2004 m. balandžio 15 d.) – Lietuvos, saugas. Kitados atstovavo Lietuvos jaunimo rinktinėms, o 2022 m. debiutavo nacionalinėje ekipoje.

## Klubinė karjera
Mažeikiuose gimęs futbolininkas pradėjo žaisti futbolą gimtinėje, o 2016 m. vasarą persikėlė į Kauną ir atstovavo NFA jaunimo ekipoms.

### NFA ekipoje
Jaunystėje priklausė FK NFA, 2018 m. rugsėjo 22 d. debiutavo Pirmoje lygoje. Žalgiris B šiose rungtynėse rezultatu 2:1 nugalėjo NFA ekipą. Gvidas Gineitis pasirodė po keitimo rungtynių pabaigoje. 2018 m. sužaidė dvejas rungtynes Pirmoje lygoje.

### „Atmosferos“ klubas
2019 m. pradžioje perėjo į FK Atmosfera. 2019 m. kovo 25 d. debiutavo Pirmoje lygoje atstovaudamas mažeikiškiams. FK Jonava sutriuškino mažeikiškius rezultatu 3:0. Gineitis pasirodė po keitimo pačioje rungtynių pabaigoje. 2019 m. balandžio 24 d. pelnė įvartį LFF taurės turnyro rungtynėse prieš FK Kėdainiai, kurios baigėsi lygiosiomis 3:3, o baudinių serijoje tikslesni buvo kėdainiškiai. 2022 m. gegužės 12 d. pasižymėjo įvarčiu ir Pirmoje lygoje. Namuose rungtyniavusi Atmosfera nusileido Žalgiris B rezultatu 1:2.

### SPAL klubas
2020 m. vasarą persikėlė į Italiją. Priklausė SPAL, rungtyniavo šio klubo jaunimo ekipose.

### „Torino“ klubas
2022 m. birželio mėn. perėjo į FC Torino. Pasirašyta penkerių metų sutartis.

2023 m. pradžioje imtas registruoti Serie A rungtynėms, o debiutavo 2023 m. vasario 10 d. rungtynėse prieš AC Milan. Šiose rungtynėse pasirodė startinėje sudėtyje, užsidirbo geltoną kortelę ir buvo pakeistas po pirmojo kėlinio.

2023 m. kovo 2 d. tapo žinoma, kad klubas pratęsė sutartį iki 2026 m. vasaros ir pagerino finansines sutarties sąlygas.

2023 m. balandžio 8 d. sužaidė rungtynes prieš AS Roma. Tai buvo pirmasis kartas, kai pradėjęs rungtynes startinėje sudėtyje žaidė iki finalinio švilpuko.

2024 m. kovo mėn. pranešta, kad klubas pratęsė sutartį su Gvidu Gineičiu iki 2028 m. pabaigos.

2024 m. balandžio pradžioje treniruotės metu futbolininkas patyrė dešiniojo kelio raiščių patempimą. Po išsamių tyrimų buvo nustatytas užpakalinio kryžminio raiščio distrakcinis pažeidimas.

2025 m. sausio 19 d. pelnė pirmąjį savo įvartį Serie A. Susitikimą prieš „Fiorentiną“ lietuvis pradėjo ant atsarginių suolelio, o aikštėje pasirodė po keitimo 57 minutę, o 70 minutę perėmė kamuolį, ir sėkmingai išnaudojo susikurtą progą. Gineitis išlygino rezultatą (1-1), kuris nebepakito iki rungtynių pabaigos.

2025 m. vasario 22 d. pelnė įvartį Serie A rungtynėse prieš AC Milan. Rezultatas buvo lygus (1-1), o po Gineičio įvarčio „Torino“ palaužė varžovus iškovojo pergalę rezultatu 2-1.

2025 m. liepos 10 d. Torino klubas oficialiai pranešė, kad su lietuviu sutartis pratęsta ir galios iki 2029 m. birželio 30 d. su galimybe ją pratęsti dar vienam sezonui.

## Statistika
; Serie A statistika

Spalvų reikšmės:
:  rungtyniavo stipriausiame divizione;

## Pasiekimai

; Asmeniniai įvertinimai
* **Geriausias Lietuvos futbolininkas**: 2024 m., 2025 m.
* **Geriausias Lietuvos jaunasis futbolininkas**: 2024 m.,  2025 m.
* **Gražiausias Lietuvos futbolininko metų įvartis**: 2025 m.

## Rinktinės
; Jaunimo rinktinės
Buvo kviečiamas į Lietuvos U-19 rinktinę, joje sužaidė 8 rungtynes ir pelnė 1 įvartį.

2022 m., būdamas 17 metų, debiutavo Lietuvos U-21 rinktinėje. Viso sužaidė 3 rungtynes, nuo 18 metų buvo kviečiamas į vyrų rinktinę.
; Nacionalinė rinktinė
2022 m. lapkričio 16 d., būdamas 18 metų, debiutavo Lietuvos nacionalinėje rinktinėje rungtynėse prieš Islandiją. Rezultatas buvo lygus (0-0), o baudinių serijoje tikslesni buvo islandai.

2025 m. rugsėjo 4 d. pelnė įvartį Pasaulio futbolo čempionato atrankos G grupės rungtynėse tarp Lietuvos ir Maltos. Susitikimas baigėsi lygiosiomis 1:1.

### Įvarčiai

## Išnašos

## Nuorodos
* SOCCERWAY
* Transfermarkt
* lietuvosfutbolas.lt
* Globalsportsarchive